Хуррамзод Баҳор

Баҳор Хуррамзод (Баҳора Хуррамова) —   санъатшинос, доктори илмҳои санъатшиносӣ,(2004), профессор.  
 Зиндагинома 
Баҳор Хуррамзод- 19 декабри соли 1958 дар деҳаи  Ансаралмоси вилояти Самарқанд ба дунё омадааст. 
 1979 - Донишгоҳи давлатии Самарқанд ба номи А.Навоиро хатм карда ба Тоҷикистон омадааст.  
 1979 — 1994 - аспирант, ходими хурд ва  калони илмии шуъбаи санъати Институти таърих ва бостоншиносии ба номи Аҳмади Дониши АИ ҶШС Тоҷикистон.  
 1993 - доир ба мавзӯи "Драмаи таърихии тоҷик ва таҷассуми саҳнавии он" бо роҳбарии доктори илми санъатшиносӣ профессор Низом Нурҷонов рисолаи номзадӣ дифоъ намудааст. 
 2004 - доир ба мавзӯи “Шоҳнома ва театр” рисолаи докторӣ дифоъ кардааст.  
 аз 1994 - коромӯз, дотсент ва профессори кафедраи фалсафаи Донишгоҳи давлатии Самарқанд ба номи А.Навоӣ  

 Фаъолияти илмӣ 
Муаллифи беш аз 60 мақолаи илмӣ ва 3 монография, 15 тезису маърӯза оид ба драматургия ва театри тоҷик, проблемаҳои фарҳангшиносӣ, ки дар маҷмӯаҳои илмӣ ва маҷаллаҳои илмии донишгоҳҳои Тоҷикистон Ӯзбекистон, Эрон, ИМА нашр шудаанд.Дар конференсияҳои байналхалқӣ доир ба фарҳанги Осиёи Марказӣ дар Туркия (1989), Сурия (1990), Таллин (1990), Россия (1992), ИМА (2004) маърӯза карда, хусусиятҳои фарҳанги мардумӣ, синтези фарҳанги Шарқу Ғарбро мавриди баррасӣ қарор додааст. Дар матбуоти даврии Тоҷикистон ва Ӯзбекистон низ (рӯзномаи “Адабиёт ва санъат”, “Овози Самарқанд”) зиёда аз 60 мақолаи илмӣ дарҷ намудааст.  Китоби машҳури файласуфони Норвегия Гуннар Снирбекк ва Нилс Гилйе “Таърихи фалсафа”-ро ба тоҷикӣ гардондааст (Тошкент:Адолат, 2004).  
Осор 
 Саҳна ва шахсияти таърихӣ. - Самарқанд:Суғдиён, 1998 (ба заб. русӣ), 
 Мусаввадаҳои нотамом (аз рӯзгори Маҳмудҷон Воҳидов). - Душанбе:Деваштич,2005.

 Пайвандҳо 


Манобеъ
 Аслҳо ва наслҳо. — Душанбе,2013. — C.137 — 184 с. — ISBN 978-99947-958-2-6  - C.137

Гурӯҳ:Олимони Тоҷикистон
Гурӯҳ:Санъатшиносони Тоҷикистон
Гурӯҳ:Олимони Фарҳангистони улуми Тоҷикистон
Гурӯҳ:Занҳо-олимаҳо